
Radviliškis



Vadovaudamasis Lietuvos Respublikos vietos savivaldos įstatymo 38 straipsnio 4 punktu, Seniūnaičių rinkimų organizavimo tvarkos aprašo, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-106 „Dėl seniūnaičių rinkimų organizavimo tvarkos aprašo patvirtinimo“, 5 punktu bei atsižvelgdamas į 2024 m. balandžio 26 d. Radviliškio miesto seniūnijos Eibariškių seniūnaitijos seniūnaičio prašymą:
1. Skelbiu, kad Radviliškio rajono savivaldybės Radviliškio miesto seniūnijos Eibariškių seniūnaitijos seniūnaičio rinkimai, toliau – Seniūnaičio rinkimai, vyks 2024 m. gruodžio 3 d.
2. Pavedu:
2.1 Radviliškio rajono savivaldybės Radviliškio miesto seniūnui ne vėliau kaip prieš 15 dienų iki Seniūnaičio rinkimų parengti skelbimą ir paskelbti jį viešai: Savivaldybės interneto svetainėje, socialinio tinklo „Facebook“ Savivaldybės paskyroje, seniūnijos patalpose, skelbimų lentose, kituose šaltiniuose, skelbime pateikiant informaciją apie patvirtintą Seniūnaičio rinkimų grafiką, kandidatų į seniūnaičius registracijos pradžią ir pabaigą, informaciją, kur ir kaip jie gali būti siūlomi. Nuolat atnaujinamą Kandidatų į seniūnaičius sąrašą skelbti seniūnijos bei jos patalpose, skelbimų lentose, pateikti Civilinės metrikacijos, informacinių technologijų ir komunikacijos skyriui. 
2.2 Civilinės metrikacijos, informacinių technologijų ir komunikacijos skyriui – Savivaldybės interneto svetainėje, socialinio tinklo „Facebook“ Savivaldybės paskyroje skelbti informaciją apie Seniūnaičio rinkimus, nuolat atnaujinamą kandidatų į seniūnaičius sąrašą, pasibaigus rinkimams – galutinius Seniūnaičio rinkimų rezultatus.



Savivaldybės meras				               Kazimieras Račkauskis

